b'\n_START_ARTICLE_\nPala\xc4\x8da Poppelsdorf\n_START_PARAGRAPH_\nPala\xc4\x8da Poppelsdorf (nem\xc5\xa1ko: Poppelsdorfer Schloss) je baro\xc4\x8dna zgradba v okro\xc5\xbeju Poppelsdorf mesta Bonn, v Nem\xc4\x8diji, ki je del Univerze v Bonnu.\n_START_SECTION_\nOblika in konstrukcija\n_START_PARAGRAPH_\nZasnova nove strukture za zamenjavo starega uni\xc4\x8denega gradu Poppelsdorf se je za\xc4\x8dela leta 1715 na zahtevo lastnika, Josepha Clemensa, knezo\xc5\xa1kofa K\xc3\xb6lna, z njo se je ukvarjal francoski arhitekt Robert de Cotte. Clemens je \xc5\xbeelel maison de plaisance, da bi bil v bli\xc5\xbeini njegove predelane pala\xc4\x8de v Bonn. Med njima je bil kanal, po zgledu pala\xc4\x8de v Versaillesu in Trianon de Marbre.  De Cotte sam nikoli ni potoval v Bonn da bi videl lokacijo in 24. maja 1715 mu je Clemens napisal:\xc2\xa0\xc2\xbbDobil sem svoj projekt za moj Maison de Poppelsdorf, kar me veseli, neskon\xc4\x8dno, in vem, da ni ni\xc4\x8d lep\xc5\xa1ega ali bolje zami\xc5\xa1ljenega, vendar smo morali zdaj preu\xc4\x8diti mesto, na katerem bo treba to graditi.\xc2\xab\xc2\xa0_NEWLINE_Ne obstaja na\xc4\x8drt za prvi projekt De Cotteja, vendar pisma in nadaljnji na\xc4\x8drti ka\xc5\xbeejo, da je bil kvadrat z dvema osema simetri\xc4\x8dno pravokotno drug na drugega. Sestavljen iz \xc5\xa1tirih dvonadstropnih kril, obdan s kro\xc5\xbenim notranjim dvori\xc5\xa1\xc4\x8dem z arkadnimi galerijami na njenem obodu. Clemens je ocenil na\xc4\x8drt za preve\xc4\x8d ambiciozen in prosil pomo\xc4\x8dnika de Cotteja v Bonnu, Beno\xc3\xaet de Fortier, za spremembo na\xc4\x8drta, zmanj\xc5\xa1anje treh krila za eno eta\xc5\xbeo, obenem pa pustil vrtno krilo z dvema. Clemens je pisal de Cotteju.\xc2\xa0\xc2\xbbSem spoznal, da bi bilo povsem nesmiselno postaviti tako veliko stavbo na tem mestu, ki je le streljaj iz mesta ... Ve\xc4\x8dina mojega spremstva se vrne v mesto pono\xc4\x8di, in jaz obdr\xc5\xbeim v bli\xc5\xbeini le nujno potrebne, da mi slu\xc5\xbeijo.\xc2\xab\xc2\xa0_NEWLINE_Obstoje\xc4\x8d na\xc4\x8drt ka\xc5\xbee trg z vhodno ve\xc5\xbeo s 16 stebri: \xc5\xa1tiri prosto stoje\xc4\x8di in preostanek ob stenah. Preddverje vodi v kro\xc5\xbeno galerijo, na nasprotni strani so vrata, ki vodijo v glavni kupolasti salon na vrtu spredaj. Na levo od salona je knezo\xc5\xa1kofovo stanovanje urejeno kot enfilade (velika dvorana, sprejemnica, spalnica in kabinet). Na desni strani salona je jedilnica. Kapela se nahaja v sredi\xc5\xa1\xc4\x8du desnega krila, medtem ko je desni sprednji kvadrant s kuhinjo in hi\xc5\xa1nikom in levi sprednji kvadrant so hlevi. Manj\xc5\xa1e sobe, stopni\xc5\xa1\xc4\x8de ter WC zasedajo kote med kro\xc5\xbeno galerijo in glavnimi prostori na vrtni strani, ustrezni prostori na vhodni strani zagotavljajo dvori\xc5\xa1\xc4\x8da za kuhinje in hleve._NEWLINE_Modeli za tovrsten na\xc4\x8drt pode\xc5\xbeelske hi\xc5\xa1e z notranjim kro\xc5\xbenim dvori\xc5\xa1\xc4\x8dem so Villa Madama, Rim (za\xc4\x8deta c. 1516) in Villa Farnese, Caprarola (za\xc4\x8deta 1559). Delo se je ustavilo po Clemensovi smrti leta 1723, vendar je njegov ne\xc4\x8dak in naslednik, nad\xc5\xa1kof Clemens Avgust izvedel nadaljevanje gradnje v 1745-1746.\n_START_SECTION_\nPala\xc4\x8da v pruskih \xc4\x8dasih\n_START_PARAGRAPH_\nPod vladavino Prusije 1818 je pala\xc4\x8da in sosednji park pripadel Univerzi. Istega leta je bil park preoblikovan v botani\xc4\x8dni vrt, enajst rastlinjakov s pribli\xc5\xbeno 8000 razli\xc4\x8dnimi rastlinami danes obsega 6,5 hektarjev. Leta 1863 je znan kemik A. W. Hofmann pozval Bonn da bi omogo\xc4\x8dil pala\xc4\x8do Poppelsdorf pretvoriti v kemijski in\xc5\xa1titut.  Hofmann namesto tega leta 1864 obnovil Friedrich-Wilhelms-Universit\xc3\xa4t Berlin._NEWLINE_Rastlinjaki v Botani\xc4\x8dnem vrtu so bili v zimi 1944-45 mo\xc4\x8dno po\xc5\xa1kodovani, pribli\xc5\xbeno dve tretjini pala\xc4\x8de je bilo v bombardiranju Bonn februarja 1945 poru\xc5\xa1eno. Celoten zahodni del kapele do jamske dvorane iz leta 1756, ki je bila skoraj sto let razstavni prostor mineralo\xc5\xa1kega muzeja je bila uni\xc4\x8dena. Samo severni stolp je ostal nepo\xc5\xa1kodovan. Obnova se je za\xc4\x8dela v poznem poletju 1949 pod vodstvom Bernharda Gelderbloma.\n_START_SECTION_\nDana\xc5\xa1nja uporaba\n_START_PARAGRAPH_\nDanes je v pala\xc4\x8di obnovljen mineralo\xc5\xa1ki muzej Univerze v Bonnu in razli\xc4\x8dni znanstveni objekti, kot so deli Steinmannov In\xc5\xa1tituta za geologijo, mineralogijo in paleontologijo, In\xc5\xa1titut za zoologijo in In\xc5\xa1titut za molekularno fiziologijo in razvojno biologijo. Na dvori\xc5\xa1\xc4\x8du pala\xc4\x8de Poppelsdorf se poleti odvijajo koncerti.'